Wahyu Cakraningrat

Wahyu Cakraningrat iku crita utawa lakon wayang ing pagelaran  wayang kulit, kanthi irah-irahan sing kasusun saka 2 tembung: Wahyu lan Cakraningrat. Wahyu tegesé peparing utawa pencerahan saka Gusti Allah SWT, lan Cakraningrat minangka gabungan saka tembung cakra (pusaran, rodha, simbol kekuwatan) lan tembung ningrat (kamulyan utawa kraton). Dadi "Wahyu Cakraningrat" tegesé wahyu utawa sih-rahmat kanggo dadi raja/pamimpin sejati — ora mung dadi pamimpin sing kuwat sacara fisik, nanging uga sacara spiritual. Wayang kulit kanthi lakon Wahyu Cakraningrat iki  dadi medium kanggo ngirim pesen moral lan filsafat urip sing jero. Saben ksatria bisa nyoba nggolek Wahyu Cakraningrat iki, nanging kanggo biso entuk Wahyu Cakraningrat iki ora gampang. Wong sing pengin nampa wahyu Cakraningrat kudu netepi maneka warna syarat, kalebu jujur, dadi panutan, bisa menehi rasa tentrem lan bisa dipercaya, sarta peduli marang wong liya lan masyarakat ing sakubenge.  

Ing crita iki, ana telung ksatria sing dadi calon penerima wahyu: Lesmono Mandrokumoro, Sombo, lan Abimanyu, sing kudu pasa, semedi, lan meditasi supaya bisa kasil nampa wahyu kasebut. Kapisan, Lesmono Mondrokumoro, putrane Duryodana, digedhekake ing lingkungan raja sing rumangsa bisa nindakake apa wae amarga bapakne minangka raja Hastinapura sing maha kuwasa. Lesmono mesthine pasa lan semedi miturut aturan sing ketat kanggo nampa wahyu kasebut, nanging Lesmono njaluk marang pamane, Sengkuni, supaya ngganti aturan kasebut supaya dheweke isih bisa melu meditasi nanging isih iso ngombe lan mangan kanthi becik. Wiwitane, Lesmono bisa kasil nampa wahyu kasebut, nanging amarga ora manut aturan, wahyu kasebut ora suwe banjur mlumpat saka dheweke lan pindhah menyang awake ksatria kapindho, yaiku Sombo.

Sombo minangka putrane Prabu Kresna (raja Dwarawati) karo Dewi Jembawati sing ora duwe kedewasaan pikiran, ora duwe mental lan jiwa kepemimpinan sing kuwat. Saliyané iku, Sombo uga sombong lan nduwèni jiwa sing seneng marang pilih kasih saéngga wahyu banjur pindah manèh marang Abimanyu, putrané Arjuna. Sanajan karakter Sombo nggambarake wong enom sing gagah prakosa lan kuwat, nanging dhèwèké isih ana ing tahap sinau ngontrol hawa nepsu lan emosiné. Sombo minangka simbol manawa kekuwatan tanpa kawicaksanan bisa ngrusak kanggo awaké dhéwé. Ing pungkasan crita, wahyu tiba mlebu marang Abimanyu, amarga dhèwèké minangka ksatria sing andhap asor, jujur, sabar, lan gelem ndadèkaké hukum minangka pedhang keadilan, lan mihak rakyat jelata. Abimanyu asalé saka rakyat biasa kanthi rasa andhap asor sing kuwat, lan pungkasane dhèwèké nampa wahyu iki selawase.  

Makna Filosofis
Wahyu Cakraningrat ora mung simbol sebagai tahta utawa kekuasaan duniawi, nanging simbol kanggo kesempurnaan batin lan kepemimpinan sejati. Mung wong-wong sing sabar, tenang, ora serakah, lan ati sing suci murni sing pantes nampa wahyu iki. Pesan moral saka crita ing lakon iki: "Kekuasaan sejati ora berasal saka ambisi, nanging saka kesucian niat lan pengabdian marang bebener." Kekuasaan sejati bakal berasal saka ketulusan, dudu saka kekuatan lan kekuasaan. Wahyu Cakraningrat iki minangka simbol pencerahan batin kanggo sapa wae sing urip kanthi jujur ​​lan adil. Wong sing sabar, anteng, lan ora ngelak/haus kekuasaan kanthi alami bakal kasil lan mancarake kawibawan — kaya dene ksatria Abimanyu iki. 

 Referensi 

Delengan uga
 Lakon wayang

 Pranala njaba 
 Wahyu Cakraningrat, Sebuah Filosofis untuk Merebut Kekuasaan, krjogja.com
 Lakon wahyu cakraningrat, journal.isi.ac.id

Kategori:Budaya
Kategori:Wayang
Kategori:Kesenian Indonesia